Hej Bolius


Som vist på billedet, kan jeg ikke få skruet mit dørhåndtag ordentligt på, fordi hele stykket på døren, hvor skiven har siddet fast, er rimelig smadret.


Jeg har prøvet at skrue dørhåndtaget fast, men desværre bider skruerne ikke fast.


Er der andre metoder jeg kan gøre brug af? 


Jeg vil helst undgå at skulle skifte hele døren ud.


Mvh


Nicolas


Hvordan kan jeg montere nyt greb på døren, når træet er ødelagt af de gamle skruehuller?
Hej Nicolas


Du kan sætte en lus i, en lus i den forbindelse er et stykke træ der ikke er ikke gennemgående, men tilpasset så det erstatter det træ der nu er ødelagt af skruehullerne. Så du kan lave nye huller til skruerne, og montere det nye dørgreb


Alternativt (og nok praktisk lettere at udføre)  kan du lime en helt tynd krydsfinerplade over det træ der er ødelagt af skruehullerne, så stort at det dækker skruehullerne og du kan skrue de nye skruer i men ikke større end at det kan dækkes af rosetten. Du skal så være opmærksom på at dørgrebspinden så skal tilpasses den nye dørtykkelse.


Mvh Jens B, tømrer/arkitekt

